കേരള രാജ്യാന്തര ചലച്ചിത്ര മേള ഡിസംബര് 10 മുതല് 17 വരെ, തിരുവനന്തപുരം വേദിയാകും തിരുവനന്തപുരം 26ാം കേരള രാജ്യാന്തര ചലച്ചിത്രമേള ഐഎഫ്എഫ്കെ ഡിസംബര് 10 മുതല് 17 വരെ. സ്ഥിരം വേദിയായ തിരുവനന്തപുരത്ത് മാത്രമായാണ് മേള നടക്കുക. നിലവിലുള്ള കോവിഡ് മാനദണ്ഡങ്ങള് പാലിച്ചാകും മേളയുടെ നടത്തിപ്പ്. മേളയിലേക്കുള്ള എന്ട്രികള് ക്ഷണിച്ചു. www.iffk.in എന്ന വെബ്സൈറ്റ് വഴി ഓണ്ലൈനായിട്ടാണ് എന്ട്രികള് സമര്പ്പിക്കേണ്ടത്. അന്താരാഷ്ട്ര മത്സര വിഭാഗം ഇന്ത്യന് സിനിമ, മലയാള സിനിമ, ലോക സിനിമ എന്നീ വിഭാഗങ്ങളിലേയ്ക്കാണ് സിനിമകള് സമര്പ്പിക്കാവുന്നത്. ആഫ്രിക്കന്, ലാറ്റിനമേരിക്കന്, ഏഷ്യന് രാജ്യങ്ങളില് നിന്നുള്ള ചിത്രങ്ങളാണ് മത്സരവിഭാഗത്തിലേയ്ക്ക് പരിഗണിക്കുകയെന്ന് ചലച്ചിത്ര അക്കാദമി അറിയിച്ചു. സെപ്റ്റംബര് 10 ആണ് അവസാന തിയതി. കോവിഡ് വ്യാപനത്തെ തുടര്ന്ന് കഴിഞ്ഞ വര്ഷം നാല് മേഖലകളിലായാണ് ചലച്ചിത്ര മേള നടന്നത്. തിരുവനന്തപുരത്തിന് പുറമെ, കൊച്ചി, പാലക്കാട്, തലശ്ശേരി എന്നിവയായിരുന്നു വേദികള്. ഇത് വലിയ ചര്ച്ചകള്ക്കും വഴിവെച്ചിരുന്നു.